Helena Jurikovičová

Helena Jurikovičová (* 10. január 1954, Dolná Súča) je slovenská scénografka a kostýmová výtvarníčka.

Cez svoje bohaté skúsenosti v oblasti scénografie sa vyprofilovala na návrhárku uniforiem pre potreby Ministerstva vnútra a Ministerstva obrany Slovenskej republiky.

Prostredníctvom svojej tvorby umocňuje povedomie Slovákov doma a v zahraničí.

 Život 
Helena Jurikovičová pochádza z obce Dolná Súča. Od detstva inklinovala k remeslu, vďaka čomu sa plynulo prepracovala až k módnemu návrhárstvu. V Trenčíne absolvovala Strednú priemyselnú školu odevnú.

Od roku 1974 svoju invenciu rozvíjala v Slovenskej televízií, kde spolupracovala s profesorkou a kostýmovou výtvarníčkou Ludmilou Purkyňovou, ktorá posúvala jej potenciál v oblasti kostýmovej tvorby. Po vzájomnej spolupráci doma aj v zahraničí bola profesorkou prizvaná na štúdium scénografie na Vysokej škole múzických umení v Bratislave. Po absolvovaní štúdia ostala pracovať pre Slovenskú televíziu, kde pôsobila 25 rokov ako scénograf a rekvizitársky pracovník pri výrobe kostýmov pre zábavné programy, inscenácie, rozprávky a filmy.

Od roku 2000 je na voľnej nohe a venuje sa salónnej výrobe odevov pre dámy aj pánov, výrobe historických kostýmov, realizuje eventy, navrhuje interiéry a vytvára scénografie pre rôzne spoločenské podujatia.

V roku 2004 založila vlastný odevný salón Persona, kde od roku 2010 spolupracuje so svojou sestrou dramaturgičkou Otíliou Jurikovičovou.

K najväčším úspechom Heleny Jurikovičovej patria nepochybne realizované zákazky uniforiem pre potreby Ministerstva vnútra a Ministerstva obrany Slovenskej republiky.

Za prezentáciu rodiska jej Dolná Súča udelila ocenenie – Čestné občianstvo obce.

 Persona 
Odevný salón Persona sa radí medzi salónne výroby na Slovensku. 

 Uniformy 
 Uniformy pre vojenskú kanceláriu prezidenta Slovenskej republiky 2014 (vo výrobe)
 Slávnostná uniforma čestnej stráže prezidenta Slovenskej republiky 2008

Počas svojej existencie čestná stráž vymenila niekoľko druhov uniforiem. Ten najnovší model bol zavedený v roku 2008.
Autorka Helena Jurikovičová vychádzala z modrej a sivej farby, ktoré boli pri koncipovaní národnosti v rokoch 1848 stanovené ako slovenské farby, teda najmä farby slovenského kroja.
Nové uniformy, ktoré sú vyrobené v jarnej, letnej, zimnej a slávnostnej verzii, sa používajú na oficiálnych akciách prezidenta SR, pri návšteve významných predstaviteľov z iných štátov alebo pri štátnych protokolárnych akciách SR. Ich súčasťou sú aj zimné doplnky, zimné topánky, rukavice, či kožušinový golier.

 Historická uniforma čestnej stráže prezidenta Slovenskej republiky 2003

Výtvarno–ideový návrh realizovala Hella Jurikovič v spolupráci s Ľubicou Jarjabkovou. Historická uniforma vychádza z uniformy slovenských dobrovoľníkov z roku 1848, konkrétne uniformy Janka Francisciho. Dňom 16. júna 2003 začal útvar čestnej stráže používať historické uniformy pri výkone čestného stráženia sídla prezidenta Slovenskej republiky, pri protokolárnych akciách, ktoré vyžadujú vzdanie pocty špalierom v Prezidentskom paláci, ako aj na Bratislavskom hrade.

 Tvorba 
Scénografia pre spoločenské podujatia a akcie
 Antická Gerulata Rusovce – event pri príležitosti revitalizácie priestorov
 Rozprávka Vianoc – vianočný galaprogram
 Úsmev ako dar – benefičný koncert
 Auto roka – európska anketa
 Festival Ascelpius – medzinárodný filmový festival

Realizácia eventov
 IBM
 Uniqua
 Nissan
 Múzeum mesta Bratislavy

Interiéry
 Staroslovenská krčma
 Vega Destination

Odevy na mieru
 dámsky biznis odev
 spoločenský odev dámy
 svadobné šaty
 pánsky biznis odev
 spoločenský odev páni
 odevné doplnky

Rovnošata
 Uniqua
 Orange
 Mercedes
 Bawaria
 Ministerstvo obrany SR
 Ministerstvo vnútra SR

Módne kolekcie
 Módna prehliadka 2010
 Módna prehliadka 2008

Kostýmová výprava pre STV / RTVS

 Referencie 

 Externé odkazy 
 „Parádna uniforma“ s klobúkom „á la Francisci“
 Návrhárka radí: Nebojte sa v bývaní experimentovať! 
 Pôsobivé scénické obrazy 
 Helena Jurikovičová - Odevom môžete človeka meniť

Kategória:Slovenskí výtvarníci
Kategória:Slovenskí módni návrhári
Kategória:Slovenskí dizajnéri
Kategória:Absolventi Vysokej školy múzických umení
Kategória:Osobnosti z Dolnej Súče